Tehotenka v 36. týždni má problemy s očami: Môže použiť kvapky Visine Rapid?
Dobry den, som v 36. tyzdni tehotenstva a mam scervenale, zaslzene oko a vyplavuju sa mi karpiny. Mozem pouzit kvapky Visine rapid? 
Dakujem.
S pozdravom
Dobrý deň,
ďakujeme za Vašu otázku.
K dispozícii nie sú žiadne adekvátne a dobre kontrolované štúdie o použití Visine Rapid u gravidných žien. Tento liek sa nemá používať počas gravidity, pokiaľ lekár nedospel k záveru, že potenciálny prínos liečby pre matku prevažuje nad možnými rizikami pre vývin plodu.
Za bezpečné sa považujú očné kvapky
OCUflash blue
. Obsahujú extrakt očianky lekárskej, ktorý pôsobí protizápalovo, dezinfekčne a adstringentne (sťahujúco). Tieto charakteristické vlastnosti očianky lekárskej sa už dlhodobo využívajú na upokojenie očí, v prevencii a podpornej liečbe neinfekčných zápalov spojoviek a mihalníc. Odporúčaná dávka sú 1-2 kvapky 1-4-krát denne.
Pri pretrvávaní ťažkostí ďalší liečebný postup konzultujte s lekárom.
Prajem skorú úľavu od ťažkostí.
S pozdravom
PharmDr. Veronika Kiabová